تورکمان قصبه‌سی

تورکمان قصبه‌سی اورمیه بؤلگه‌سینین، مرکزی بؤلومونون شرق حیصه‌سینده یئرلشیر. بو قصبه تاریخی باراندوز ماحالینا داخیل‌دیر.

 تاریخ 
ایندیکی تورکمان قصبه‌سینین یئرلشدیگی اراضی تاریخاً اورمیه بؤلگه‌سی‌نین جنوب و جنوب شرق حیصه‌سینی تشکیل ائدن باراندوز ماحالینا داخیل اولاراق؛ ۱۹۸۷-جی ایلده قصبه استاتوسو آلمیشدیر.قصبه اؤز آدینی مرکز تورکمان کندیندن آلمیشدیر.

 تاریخی عابیده‌لر 
 نظرآباد قالاسی: بو قالانین قوله و حاصارلارینین بیر قیسمی ۲۰۱۱-جی ایلینه قدر موجودلوغونو قورویوب ساخلاسا دا همین ایل ده یئرلی اهالی طرفیندن داغیدیلاراق یاشاییش بیناسینا چئویریلمیشدیر (اوزه‌رینده یاشاییش ائوی قورولموشدور). نظرآباد کندینین آدی ۲۰-جی میلادی عصرین ۵-جی اون ایللیگینه قدر قالا آدلانیرمیش. نظرآباد قالاسی اورمیه شهرینین اطرافینداکی قالالاردان بیری اولاراق؛ بؤلگه‌نین تهلوکه‌سیزلیگینی تأمین ائتمک‌ده اؤنملی و بؤیوک بیر رول اوینایارمیش. 

 جئیران - جبل قبریستانلیغی: بو قبریستانلیق اورمیه شهریندن ۲۵ کیلومتر آرالی یئرلشرک؛ اورمیه - نقده یولونون ساغ یانیندا و عئینی آدلی کندلرین یاخینلیغیندا یئرلشیر. یئرلی اهالینین دئدیکلرینه گؤره بو قبریستانلیق قدیم تاریخه مالیک‌دیر؛ بورادا یئرلشن اسکی قبیر داش‌لاری دا ائله بو فاکتی تصدیق‌له‌ییر. جئیران - جبل قبریستانلیغی جیلولار و کوردلرین ۲۰-جی عصرین ایلک یاریسیندا هجومو نتیجه‌سینده حیات‌لارینی ایتیرن گوناه‌سیز اینسان‌لارین دفن ائدیلدیگی یئردیر.

 آنتیک تپه‌لر: قصبه‌نین ان آزیندان ایکی تورکمان و قوردتپه کندلرینده آنتیک تپه‌لر آشکارلانمیشدیر.نگاهی به محال باراندوزچای و محال دول اورمیه، علی بابایی نیولویی، انتشارات آینا، صفحه ۱۹۲، ۱۹۴، ۲۱۱، ۲۲۵

 جغرافیا 
تورکمان قصبه‌سی اورمیه شهریندن جنوب شرق‌ده یئرلشرک؛ تاریخی باراندوز ماحالینین شرق حیصه‌سینی تشکیل ائدیر. بو قصبه اورمیه گؤلونون شرقی ساحیلی بویونجا یئرلشرک؛ اراضی‌سینین بوتونونو دوزنلیک‌لر تشکیل ائدیر. قصبه اراضی‌سینین دنیز سویه‌سیندن یوکسکلیک شرق‌ده اورمیه گؤلونون ساحیلینده ۱۲۷۳ متردن؛ غرب‌ده ۱۲۹۱ متره قدر دَییشیر. تورکمان قصبه‌سینین کندلرینین دنیز سویه‌سیندن عمومی یوکسکلیگی اورمیه شهریندن آزدیر. تورکمان قصبه‌سینین عمومی ساحه‌سی ۱۴۲/۷۹۸ کوادرات کیلومتر (کیلومتر مربع) اولاراق اورمیه بؤلگه‌سینین مرکزی بؤلومونون  اراضی‌سینین تخمیناً ۹٫۱٪-نی تشکیل ائدیر. قصبه‌یه ۴۰ کند داخیل اولاراق؛ قصبه‌نین مرکزی اورمیه شهریندن ۱۵،۵ کیلومتر آرالی یئرلشن تورکمان کندی‌دیر.نگاهی به محال باراندوزچای و محال دول اورمیه، علی بابایی نیولویی، انتشارات آینا، صفحه ۳۴

 اهالی 
۲۰۱۶-جی ایلین معلومات‌لارینا گؤره قصبه‌نین ۴۰ کندینده ۱۰،۰۱۷ نفریاشاییر (۳،۰۸۸ عائیله).

 اتنیک و دین 
قصبه اهالی‌سینین بؤیوک چوخلوغونو تورکلر تشکیل ائدیر. تورکلر قصبه‌نین بوتون ۴۰ کندینده یاشاماق‌لا؛ ۳۵ کندین اهالیسینی ائل‌لیک‌له تشکیل ائدیر و ۵ کندده باشقا میللت‌لر ایله بیرلیکده یاشاییرلار. قصبه‌نین سردری، باباری و نئی‌بین کندینده کئچمیش‌ده تورکلر ایله خیریستیان آیسورلار بیرلیکده یاشایاراق؛ آیسورلارین باشقا اؤلکه و بؤلگه‌لره کؤچمه‌سی ایله یاخین بیر تاریخ‌ده گلمه کوردلر یئرلشیب‌لر و حال حاضیردا بو اوچ کندده تورک اهالی گلمه کوردلر ایله بیرلیکده یاشاییر. آز سایلی آیسور خالقی‌نین نماینده‌لری کئچمیشده قصبه‌نین سردری، باباری، دارباری و نئی‌بین کندلرینده یاشاسالار دا؛ ایندیلیکده ساده‌جه قصبه‌نین اردیشه و تکه کندلرینده تورکلر ایله بیرلیکده یاشاییرلار. قصبه کندلرینده یاشایان اهالی‌نین بؤیوک چوخلوغو ایسلامین شیعه مذهبینه باغلی اولان تورکلر‌دیر. ساده‌جه نئی‌بین کندیندکی تورک اهالینین بیر حیصه‌سی سوننو شافعی مذهبینه اعتیقاد ائدیر. ائله‌جه سون ایل‌لرده قیسماً قصبه‌نین سردری، باباری و نئی‌بین کندلرینده مسکونلاشمیش کوردلر سوننو شافعی ایناناراق؛ قیسماً قصبه‌نین  اردیشه و تکه کندلرینده یاشایان آز سایلی آیسورلار آراسیندا خیریستیانلیق یایغین‌دیرفرهنگ جغرافیایی ایران، حسنعلی رزم آرا، انتشارات دایره جغرافیایی ستاد ارتش، جلد چهار، استان ۳ و ۴ آذربایجان، صفحه ۶۹ و ۲۶۷نگاهی به محال باراندوزچای و محال دول اورمیه، علی بابایی نیولویی، انتشارات آینا، صفحه ۱۲۷ و ۱۲۸

 کندلر 
تورکمان قصبه‌سینین کندلرینین اهالیسی و میللی ترکیبینگاهی به محال باراندوزچای و محال دول اورمیه، علی بابایی نیولویی، انتشارات آینا، صفحه ۱۲۷ و ۱۲۸ کند آدی توپلام اهالی سایی میللی ترکیبی دینی ترکیبی مذهبی ترکیبیتبت۴۷۹ نفرتورکموسلمانشیعهحاصار قاپیچی۹۸ نفرتورکموسلمانشیعهنظرآباد قالا۱۳۹ نفرتورکموسلمانشیعهاوچ ائولر۱۷۰ نفرتورکموسلمانشیعهنظرآباد افتخار۹۷ نفرتورکموسلمانشیعهسوتراش (چوب‌تراش)۲۶۶ نفرتورکموسلمانشیعهساراجیق۱۲۶ نفرتورکموسلمانشیعهطسمالی۳۰۹ نفرتورکموسلمانشیعهطالیب‌آباد۱۲ نفرتورکموسلمانشیعهغریب‌کندی۱۴۹ نفرتورکموسلمانشیعهخنجرقیشلاقی۱۵۰ نفرتورکموسلمانشیعهشاهین‌آباد۲۸۸ نفرتورکموسلمانشیعهقوردتپه۳۵۲ نفرتورکموسلمانشیعهموقددم۲۷۷ نفرتورکموسلمانشیعهاوزان اسکندری۲۴۷ نفرتورکموسلمانشیعهقارالار حاج‌قاسیم۱۸۱ نفرتورکموسلمانشیعهحاصار تورکمان۲۱۵ نفرتورکموسلمانشیعهقارالار آقاتقی۱۳۲ نفرتورکموسلمانشیعهکوساآباد۱۸۸ نفرتورکموسلمانشیعهاردیشه۸۴ نفرتورک و آیسورموسلمان و خیریستیانشیعهتزه‌کند۳۳۳ نفرتورکموسلمانشیعهتکه۳۳۹ نفرتورک و آیسورموسلمان و خیریستیان شیعه حسن‌آباد۲۴۴ نفرتورکموسلمانشیعهالقیان۱۸۱ نفرتورکموسلمانشیعهتپه تورکمان۵۰۹ نفرتورکموسلمانشیعهتورکمان۱۲۳ نفرتورکموسلمانشیعهخضرآباد۱۴۲ نفرتورکموسلمانشیعهآشاغی مورادعلی۱۹۴ نفرتورکموسلمانشیعهیوخاری مورادعلی۱۶۳ نفرتورکموسلمانشیعهمیشگارلی۳۵۱ نفرتورکموسلمانشیعهدارباری۵۰۱ نفرتورکموسلمانشیعهنئی‌بین۶۰۴ نفرتورک و کوردموسلمانشیعه و سوننو شافعیباباری۶۳۴ نفرتورک و کوردموسلمانشیعه و سوننو شافعیسردری۴۷۶ نفرتورک و کوردموسلمانشیعه و سوننو شافعیعربلی۱۳۸ نفرتورکموسلمانشیعهتئزخاراب۲۴۴ نفرتورکموسلمانشیعهجبل‌کندی۳۸۴ نفرتورکموسلمانشیعهآشاغی جئیران۵۸ نفرتورکموسلمانشیعهیوخاری جئیران۱۴۰ نفرتورکموسلمانشیعهمورادکندی۵۳ نفرتورکموسلمانشیعه

 قایناقلار 

بؤلمه:اورمیه بؤلگه‌سی‌نین قصبه‌لری
بؤلمه:غربی آذربایجان اوستانی
بؤلمه:غربی آذربایجان اوستانی‌نین قصبه‌لری
بؤلمه:تورکمان قصبه‌سی